title: Edvard Munch
text: Bak muvugal ke 1889, Munch va wonarapa va yon grabom koe Christiania belundar ise va yambikaf filavcek gan soka mbi kserar. Paris tir ovaropafo lapixo. In banlize konakedje tir tavembik ke Léon Bonnat. Voxen tela lozolonafa koebelga nobason va yambafa blira ke widava zo pestaler. To banugale direlitevaf lizor is konaka kevtuwavevafa bagalara toz remrud. Keska ke batcoba va Munch tunuyar. « Afigasutesiko vol tir elicafo gu zova is lingak, ~ in suter, ~ larde koe fuda ik kusto me zo rozanied. »